AIŠKINAMASIS RAŠTAS

Dėl Molėtų rajono savivaldybės nekilnojamojo turto nurašymo, išardymo ir likvidavimo

1. **Parengto tarybos sprendimo projekto tikslai ir uždaviniai**

 2015 m. gruodžio 4 d. gautas Inturkės pagrindinės mokyklos prašymas nurašyti savivaldybei nuosavybės teise priklausantį ir šiuo metu Inturkės pagrindinės mokyklos patikėjimo teise valdomą bet veiklai nenaudojamą 127,56 kv. m bendrabučio pastatą, esantį Molėtų r. sav., Inturkės sen., Inturkės k. Pastatas yra fiziškai ir funkciškai nusidėvėjęs, todėl jo pritaikyti kitai veiklai nėra galimybės. Molėtų rajono savivaldybės administracija, atsižvelgdama į Inturkės pagrindinės mokyklos prašymą, teikia sprendimo projektą dėl nurodyto turto nurašymo, išardymo ir likvidavimo. Pridedami dokumentai: nekilnojamojo turto registro centrinio duomenų banko išrašas, pastatų išdėstymo schema, pastato planas, teisinės registracijos dokumentai, turto valdytojo įsakymas ir prašymas dėl statinio nurašymo.

Parengto sprendimo projekto tikslas – nurašyti pripažintą netinkamu naudoti Molėtų rajono savivaldybei nuosavybės teise priklausantį pastatą, jį išardyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 9.4, 13.1.1 papunkčiai;

Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 8.1, 9.4 ir 12.1.1 papunkčiai;

Molėtų r. Inturkės pagrindinės mokyklos direktorės 2015 m. gruodžio 4 d. įsakymas Nr. V-58 „Dėl Molėtų rajono savivaldybės pripažinimo nereikalingu Molėtų r. Inturkės pagrindinės mokyklos veiklai“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantis ir šiuo metu Inturkės pagrindinės mokyklos patikėjimo teise valdomas bendrabučio pastatas įstaigos veiklai nebereikalingas ir nėra galimybės jo pritaikyti kitai veiklai. Priėmus sprendimą jį nurašyti, pastatas bus nugriautas ir bus sutvarkyta mokyklos teritorija.

Neigiamos pasekmės – bus reikalingos lėšos pastato nugriovimui ir kadastro bei registro duomenų patikslinimui.

**4. Priemonės sprendimui įgyvendinti**

Pastatas bus nugriautas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Savivaldybės biudžeto lėšos bus reikalingos pastato nugriovimui, likvidavimui ir kadastro bei registro duomenų patikslinimui.

**6. Vykdytojai, įvykdymo terminai**

Molėtų r. Inturkės pagrindinė mokykla.

Parengė

Aldona Rusteikienė

Turto skyriaus vedėja